Met my muse soek en my eie woorde soldaatagtig verstok, is ek bly daar is nog mense soos jy, my vriend, wie se woorde nog vry is…wie se woorde nog sagvoet kan vlerk gee aan gevoelens. Dis woorde wat salwend deur stagnante denke breek en my weer ruimte skenk, wanneer my eie spasies so klein word…
as die lug more
uit-die-blou-van-ons-hemel blou is
en die skadu’s winterig sag
soos kinderklere met slaaptyd
die vloere van jou tuin vol le
neem tog vir my ‘n oogfoto
soos met ‘n gaatjieskamera
en woord die beeld
op die kreukelvrye wit papier
van jou rekenaarskerm neer
mail dit dan
onverfraai deur akademies ligsinnige lintjies
stuur dit snelpos sodat ek
in daardie jong uurtjies van die dag
wanneer alle spasies om my klein word en ek
verban staan tot die buitewyke van die nag
oor jou pas gesnyde grasperk heen
tot in jou dag kan kyk
← Die Spele skop af!
Sondagaand-song (II) →
Augustus 11, 2008 12:07 vm
Dis ongelooflik mooi!
Augustus 11, 2008 12:24 vm
Die man MAG maar skrywe! Jou inleidende stukkie dui nie juis op woorddroogte nie Boer! Ek is seker jou muse is wel in die omtrek!
Augustus 11, 2008 3:04 vm
Augustus 11, 2008 3:57 vm
Augustus 11, 2008 3:59 vm
Augustus 11, 2008 3:37 nm
Baie mooi, Boer.
Augustus 11, 2008 3:53 nm
Wat ‘n talent!
Augustus 11, 2008 5:53 nm
Nee kyk, Johan het homself nou al oor en oor bewys! Die man MAG MAAR skryf!! Stunning!!
Augustus 11, 2008 8:31 nm
Sjoe…..dit is baie baie mooi!!!
Augustus 13, 2008 5:54 vm
Hmmm… Ek vra weer Boer – kry vir Johan om nog songs te skryf soos daardie een wat Lucas Maree sing! Ek sal help betaal vir die pot gom om hom aan die stoel vas te plak.
Augustus 14, 2008 12:25 vm
Ek wag vir Johan om self hier te kom antwoord, maar intussen stuur ek vir hom ‘n buisie superglue. 🙂
Augustus 14, 2008 12:46 vm
“Dis woorde wat salwend deur stagnante denke breek en my weer ruimte skenk, wanneer my eie spasies so klein word…”
Jy jou self skryf bitter mooi.
Die lied is ongelooflik.
Augustus 15, 2008 6:28 vm
Augustus 15, 2008 6:15 nm
Augustus 17, 2008 5:08 vm
Haai almal, Baie dankie vir die mooi woorde! en dat julle die pogng van my gelees het. En ja, soos Rosalindfranklin se, Boer, jou talente is groot. Ek kan dit getuig want ek het al baie meer van jou werk gelees as die ouens hier! Miskien is dit tyd dat jy weer van jou gedigte plaas? hmmm?
Mykopop, ek is baie bly dat jy Wintersdagboek geniet! Was lekker om te skryf, maar toe ek daai song gemaak het was my vingers nog hard van al ghitaar speel … 🙂 Nou is my vingers sag, en kan nog net die sleutelbord se keys gedruk kry. Dit is in elkgeval baie moeiliker as om gedigte te probeer doen. Mens moet inderwaarheid daardie kolletjies en strepies op ‘n notebalk verstaan: Soos my vrou eenkeer toe ek haar vir 1000ste keer vra om die goeters te verander, tereg opgemerk het: “jy is musikaal gestremd” 🙂 Mooi naweek aan almal en baie dankie.
Augustus 19, 2008 12:14 vm
Johan, dankie dat ek die gedig kon plaas en vir jou kommentaar hier. Ek sal poog om my muse te gaan soek, maar belowe niks.
Ek het self jou nog nooit as “musikaal gestremd” voorgestel nie…maar aan die anderkant het ek ook jou nog nooit hoor sing nie. 🙂
Augustus 19, 2008 4:56 nm
Ai Johan en Boertjie – julle is tog so beskeie!!
Augustus 20, 2008 8:13 nm
Augustus 21, 2008 6:13 nm
Dis bitter mooi!
Augustus 25, 2008 12:54 vm
September 3, 2008 1:21 nm
Dit is besonders mooi ja.